EkBass/fiwiki-20250220-pages-articles huggingface dataset:
HMS Triumph (S93)

HMS Triumph (viirinumero S93) on Britannian kuninkaallisen laivaston Trafalgar-luokan ydinsukellusvene. == Valmistus == Alus tilattiin 3. heinäkuuta 1986 Vickers Shipbuilding and Engineeringiltä Barrow-in- Furnessista, missä köli laskettiin 2. helmikuuta 1987. Se laskettiin vesille 16. helmikuuta 1991 kumminaan Ann Hamilton ja otettiin palvelukseen vielä samana vuonna 2. lokakuuta.Gardiner, Robert s. 532 == Palvelus == Alus matkasi 1993 sukelluksissa Australiaan. Se liittyi 2001 sisaraluksensa HMS Trafalgarin kanssa Yhdysvaltain laivaston osastoon, joka iski Afganistaniin operaatio Veriaksessa. Alus muun muassa laukaisi Tomahawk-ohjuksia Afganistaniin. Joulukuussa 2001 alus ajoi karille Skotlannin rannikolla, mutta sai vain vähäisiä vaurioita. Maaliskuussa 2011 alus osallistui operaatio Ellamyyn ja laukaisi Tomahawkeja 19., 20. ja 24. maaliskuuta Libyan ilmapuolustuksen tukikohtiin. Alus palasi 3. huhtikuuta Devonportiin. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Samson Ngoepe

Mabu Joseph Samson Ngoepe (s. 28. tammikuuta 1985 Polokwane) on eteläafrikkalainen yleisurheilija, joka kilpailee keskimatkojen juoksussa. Ngoepe osallistui olympialaisiin ensimmäistä kertaa Pekingissä 2008. Hän putosi tuolloin 800 metrin matkalla ensimmäisellä kierroksella oltuaan oman eränsä viides. Ngoepe juoksi henkilökohtaisen 800 metrin ennätyksensä 1.45,17 kesällä 2009 Ostravassa ja pääsi saman vuoden MM-kisoissa välieriin saakka. == Lähteet == Luokka:Eteläafrikkalaiset keskimatkojen juoksijat Luokka:Vuonna 1985 syntyneet Luokka:Elävät henkilöt
Heidi Sinda

Heidi Elma Maria Sinda (s. 20. maaliskuuta 1973 EspooAgrologimatrikkeli 2011, s. 342. Helsinki: Agrologien Liitto, 2011.) on suomalainen valjakkoajaja ja hevoskasvattaja. Hän on valmistunut agrologiksi Hämeen ammattikorkeakoulusta vuonna 2000.Agrologimatrikkeli 2011, s. 342. ==Kilpaura== Sinda on kilpaillut suomenhevosilla kenttäratsastuksessa ja valjakkoajossa. Hän voitti suomenhevosten kenttämestaruuden kultaa vuonna 1992 Pehtolla ja pronssia vuonna 1996 Vahtolla. Valjakkoajon suomenmestaruuksissa Sinda voitti Jehun Viimalla hopeaa vuosina 1999 ja 2001 sekä kultaa 2000 ja Pikku-Pedolla kultaa 2003 ja 2004. Vuonna 2005 hän sai ponisarjan pronssia Ukkosen Pojalla ja vuonna 2008 hevossarjan pronssia KWPN-hevosella Nelson III. Pohjoismaiden mestaruuksissa Sinda sijoittui Jehun Viimalla vuosina 1999 ja 2001 henkilökohtaisesti viidenneksi ja joukkuehopealle, Pikku-Pedolla henkilökohtaisesti neljänneksi 2003, Nelson III:lla joukkuehopealle 2008 ja parivaljakkojoukkuehopealle 2009 Jorrikilla ja Jorrik M:lla. Maailmanmestaruustasolla Sinda ajoi Ranskan Contyn kisoissa 2002 joukkuehopeaa Jehun Viimalla. ==Kasvatus== Urheilu-uransa ohella Sinda kasvattaa omistamallaan Hessi-tallilla suomenhevosia. Hän on myös ollut mukana kehittämässä Suomenratsujen kuninkaallisia ja muita suomenhevosten kasvattajakilpailuita. Sindan kasvatteja ovat muiden muassa I palkinnolla ratsusuunnalle jalostusarvioitu ja suomenhevosten kouluratsastusmestaruuksissa useita kertoja sijoittunut ja voittanut ori Hessin LeeviHessin Leevi sukuposti.net-tietokannassa sekä kuusinkertainen suomenhevosten valjakkoajomestaruus- ja nelinkertainen poniyksiköiden suomenmestaruusvoittaja ruuna Hessin Vihtori.Hessin Vihtori sukuposti.net-tietokannassa ==Lähteet== Luokka:Suomalaiset hevosurheilijat Luokka:Suomalaiset ratsastajat Luokka:Elävät henkilöt Luokka:Vuonna 1973 syntyneet
MTR Corporation

MTR Corporation Limited () on hongkongilainen yritys, joka omistaa ja liikennöi mm. Hongkongin Mass Transit Railway -järjestelmän. MTR investoi rautateihin myös muualla maailmassa ja on voittanut sopimuksia esimerkiksi Tukholmassa, Lontoossa, Pekingissä ja Melbournessa. Mass Transit Railway Corporation () perustettiin vuonna 1975 valvomaan Hongkongin metrojärjestelmän rakentamista. Myöhemmin se alkoi myös liikennöidä valmistunutta järjestelmää. Yhtiön nimi muutettiin nykyiseksi 30. kesäkuuta 2000. Yritys yksityistettiin sekä listattiin Hongkongin pörssiin 5. lokakuuta 2000. ==Aiheesta muualla== * Yrityksen verkkosivusto Luokka:Hongkongilaiset yritykset Luokka:Pörssiyhtiöt
Márton Sík

Márton Sík (s. 28. tammikuuta 1984 Szeged) on unkarilainen meloja. Hän edustaa seuratasolla Démász-Szegedia. Sík oli maansa 500 metrin kajakkinelosen joukkueessa MM-kisoissa 2006, joissa Unkari voitti hopeaa, ja sai samasta lajista pronssia vuosien 2006 ja 2007 EM-kilpailuissa. Hän voitti samasta lajista pronssia vuonna 2007 sekä MM- että EM-kisoista. Sík meloi myös maansa viidenneksi sijoittuneessa kajakkinelosen 1 000 metrin matkan joukkueessa Pekingin olympialaisissa 2008. == Lähteet == Luokka:Unkarilaiset melojat Luokka:Vuonna 1984 syntyneet Luokka:Elävät henkilöt
HMS Talent (S92)

HMS Talent (viirinumero S92) on Britannian kuninkaallisen laivaston Trafalgar- luokan ydinsukellusvene. == Valmistus == Alus tilattiin 10. syyskuuta 1984 Vickers Shipbuilding and Engineeringiltä Barrow-in-Furnessista, missä köli laskettiin 13. toukokuuta 1986. Se laskettiin vesille 15. toukokuuta 1988 kumminaan prinsessa Anne ja otettiin palvelukseen 12. toukokuuta 1990.Gardiner, Robert s. 532RN - HMS Talent == Palvelus == Alus oli 2013 palveluksessa. ==Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Rusopöllönen

Rusopöllönen (Otus vermiculatus aiemmin Megascops vermiculatus) on pöllöihin kuuluva lintu. Sen taksonomia vaatii vielä tutkimista. On esitetty että se muodostaisi superlajin lajien O. guatemalae, O. hoyi, O. atricapillus ja O. sanctaecatarinae kanssa. Sitä on pidetty myös samana lajina kuin O. guatemalae, mutta ääni erottaa ne toisistaan. Sen kaksi rotua roraimae ja napensis saattavat muodostaa oman lajinsa, mutta Perusta (helleri) ja Boliviasta (bolivianus) tavatut rodut ovat sulautuneet lajiin napensis, vaikka voivat tosin muodostaa myös alalajit.Ibc.lunxeds.com viitattu 28.1.2012 ==Alalajit== ITIS luettelee kolme alalajia: * Megascops vermiculatus napensis (Chapman, 1928) * Megascops vermiculatus roraimae (Salvin, 1897) * Megascops vermiculatus vermiculatus Ridgway, 1887 ==Lähteet== Luokka:Kirkupöllöset
HMS Churchill (S46)

HMS Churchill (viirinumero S46) oli Britannian kuninkaallisen laivaston Churchill-luokan ydinsukellusvene. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 30. kesäkuuta 1967. Se laskettiin vesille 20. joulukuuta 1969 ja valmistui 15. heinäkuuta 1971.Gardiner, Robert s. 530 == Palvelus == Alus poistettiin palveluksesta 28. helmikuuta 1991. == Lähteet == * === Viitteet === Luokka:Churchill-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Farshad Bashir

Farshad Bashir (s. 14. tammikuuta 1988 Kabul) on alankomaalainen poliitikko. Hän on sosialistisen puolueen jäsen, ja hän seurasi Rosita van Gijlswijkiä edustajainhuoneen jäsenenä 15. tammikuuta 2008. Bashir on afganistanilaissyntyinen. Hänen isänsä oli kommunistihallinnon aikana journalistina Anis-lehdessä. Talibanin otettua valtaansa suuren osan maata vuonna 1996 Bashir pakeni perheineen Tadžikistaniin ja sitten vuonna 1997 Alankomaihin, josta perhe sai turvapaikan. Bashir asettui Mantgumiin. Hän liittyi 2002 sosialistipuolueeseen ja sen nuorisojärjestöön ROOD:iin. 2006 hänet valittiin Leeuwardenin kunnanvaltuustoon, jossa hän istui tammikuuhun 2008. Bashir on opiskellut matematiikkaa ja fysiikkaa Groningenin yliopistossa sekä vero-oikeutta Leidenin yliopistossa. Hänestä tuli vuonna 2008 Alankomaiden historian nuorin kansanedustaja. Luokka:Alankomaalaiset poliitikot Luokka:Vuonna 1988 syntyneet Luokka:Elävät henkilöt
Niittyvihersiipi

Niittyvihersiipi (Adscita statices) on yleinen, metallinhohtoinen perhonen. == Koko ja ulkonäkö == Niittyvihersiipi on melko pieni, metallinkiiltoisena säihkyvä perhonen. Etusiivet ovat pitkänomaiset ja suipot, eikä niissä ole havaittavaa kuviointia. Sekä etusiipien pinta että perhosen ruumis ovat kokonaan vihreän metallinkiiltoiset sävyn vaihdellessa kellertävän vihreästä turkoosiin. Takasiivet ovat tasaisen harmaanruskeat ja läpikuultavat. Tuntosarvet ovat naaraalla hieman kärkeä kohti paksuuntuvat, koiraalla selvästi kampamaiset. Imukärsä on pitkä. Siipiväli on 24-32 mm.http://www2.nrm.se/en/svenska_fjarilar/a/adscita_statices.htmlhttp://ukmoths.org.uk/show.php?bf=163 Suomessa ainoa samannäköinen laji on selvästi tummempi ja väriltään sinertävä rämevihersiipi (Rhagades pruni). Sen sijaan etelämpänä Euroopassa on useita hyvin samannäköisiä sukulaislajeja. == Levinneisyys ja lentoaika == Lajin levinneisyys ulottuu Etelä-Euroopasta Kaukasukselle ja Keski-Aasiaan.Saarinen K, Jantunen J. 2003. Perhoset 2, Päivällä lentävät yön perhoset. WSOY. ISBN 951-0-27774-6http://www.nhm.uio.no/fakta/zoologi/insekter/norlep/zygaenidae/statices.html Suomessa niittyvihersiipeä tavataan etelärannikolta ainakin Etelä-Lappiin saakka, mutta laji on yleisempi etelässä. Perhosia on lennossa kesäkuun loppupuolelta elokuun alkuun.http://www.insects.fi/Lepidoptera/Zygaenidae/Adscita/statices/Adscita%20statices.htm == Elinympäristö ja elintavat == Nimensä mukaisesti niittyvihersiipi viihtyy kuivilla niityillä, kedoilla, tienpientareilla ja pellonreunuksilla. Lajilla ei ole vaellustaipumusta, ja sitä tavataan vain harvoin elinympäristönsä ulkopuolella. Sopivalla paikalla laji on kuitenkin yleensä runsaslukuinen. Perhoset lentävät päivällä aurinkoisella säällä ja lepäilevät pilvisinä päivinä kasveilla. Lentotapa on koko heimolle ominainen: nopeasta siipien räpyttelystä huolimatta perhonen etenee ilmassa rauhallisesti. Perhoset viihtyvät kukilla nauttimassa mettä eivätkä piilottele näkymistään. Ne reagoivat laiskasti häiriöihin ja lennähtävät korkeintaan pienen matkan päähän. Naaras laskee munat kasveille 20-40 munan ryhminä. Toukka on aluksi lehtimiinaaja, mutta siirtyy myöhemmin elämään vapaana ravintokasvin alalehdillähttp://snotra.artdata.slu.se/artfakta/SpeciesInformationDocument/Adscita_Statices_102366.pdf. Täysikasvuinen toukka rakentaa toukokuussa maahan löyhän, vaaleanruskean kotelokopan ja koteloituu sen sisään. Keskenkasvuinen toukka talvehtii. == Ravintokasvi == Toukka syö suolaheiniä (Rumex). == Lähteet == == Aiheesta muualla == * Suomen Perhoset: Niittyvihersiipi * Moths and Butterflies of Europe and North Africa * Bestimmungshilfe des Lepiforums Luokka:Punatäplämäiset
Albrecht Moser

Albrecht Moser (s. 28. tammikuuta 1945) on sveitsiläinen yleisurheilija, joka kilpaili kestävyys- ja maastojuoksussa. Hän edusti seuratasolla berniläistä STB:tä. Moser osallistui olympialaisiin kerran, Münchenissä 1972. Hän putosi tuolloin alkuerissä sijoituttuaan omassa kisassa kymmenenneksi ajallaan 29.05,8. Moserin ennätys 28.46,0 on samalta vuodelta. Hän voitti vuosina 1973-1978 yhteensä viisi maansa mestaruutta, joista yhden sekä 5 000 metrillä, maratonilla että maastojuoksussa ja kaksi 10 000 metrin matkalla. Myös Albrechtin vaimo Marijke oli olympiatason yleisurheilija. == Lähteet == Luokka:Sveitsiläiset kestävyysjuoksijat Luokka:Sveitsiläiset maastojuoksijat Luokka:Vuonna 1945 syntyneet Luokka:Elävät henkilöt
Ritariperhoset (alaheimo)

Ritariperhoset (Papilioninae) on toinen ritariperhosten heimon kahdesta lajirikkaasta alaheimosta. Siihen kuuluvia perhosia tavataan kaikilla mantereilla Etelämannerta lukuun ottamatta. Ritariperhoset ovat varsin värikkäitä päiväperhosia, joiden koko vaihtelee keskikokoisesta erittäin suuriin. Monet lajit ovat perusilmeeltään keltaisen tai valkoisen ja mustan kirjavia, mutta etenkin aasialaisissa lajeissa musta on usein hallitseva väri ja sitä täydentävät jopa metallinhohtoiset sävyt. Takasiivissä on usein pitkiä taaksepäin kurkottavia kannuksia. Monilla lajeilla esiintyy huomattavaa ulkonäöllistä muuntelua elinpaikasta riippuen. Ritariperhosten alaheimoon kuuluu ympäri maailmaa miltei 500 perhoslajia, joiden koko vaihtelee keskikokoisista erittäin suuriin. Suurin suku on ritarit (Papilio), johoon kuuluu lähes 200 lajia.http://www.insects-online.de/frames/papilio.htm Ritariperhosten alaheimo on levinneisyydeltään vahvasti maapallon trooppisille alueille painottunut ja Euroopassa lajeja elää vain puolenkymmentä. Alaheimolla on suurin lajirunsaus Aasiassa sekä indoaustralialaisella alueella, mutta myös Saharan eteläpuolisessa Afrikassa lajeja on runsaasti. Sen sijaan Amerikoissa esiintyy vain hieman toistasataa alaheimon lajia, joista merkittävin ryhmä lienevät monien muiden sikäläisten perhosten jäljittelemät airutperhoset (Parides).Kauri Mikkola, Jussi Murtosaari & Kari Nissinen (toim.): Perhosten lumo - Suomalainen perhostieto. Suomen Perhostutkijain Seuran 50-vuotisjuhlajulkaisu. Helsinki: Tammi, 2005. ISBN 951-31-3317-6 s. 284-287, 290 ja 292. Varsinaisten ritariperhosten alaheimoon kuuluvat maailman kookkaimmat päiväperhosethttp://en.butterflycorner.net/PAPILIONINAE.369.0.html , erityisesti indoaustralialaisella alueella elävät velhosiivet (Troides) ja lintusiivet (Ornithoptera). Jättiritari (Papilio antimachus) on puolestaan Afrikan alueen suurin päiväperhonen. == Lähteet == == Aiheesta muualla == * BugGuide.net Luokka:Ritariperhoset
Trooppinen myrsky Domoina

Trooppinen myrsky Domoina oli eteläiseen Afrikkaan tammikuussa 1984 iskenyt sykloni, joka aiheutti alueen historian yhden pahimmista tulvista. 28. tammikuuta se rantautui Intian valtamereltä Mosambikiin, josta se siirtyi etelämmäksi. ==Lähteet== Domoina Luokka:Vuoden 1984 onnettomuudet
Our Lady of the Rockies

Our Lady of the Rockies on 27 metriä korkea patsas, joka esittää Neitsyt Mariaa. Patsas sijaitsee Butten kaupungissa Montanan osavaltiossa Yhdysvalloissa. Patsas on valmistettu betonista. Patsaan suunnitteli Laurien Eugene Riehl. Patsaan rakentaminen aloitettiin vuonna 1979 ja rakentaminen päättyi vuonna 1985.Butte's iconic Our Lady of the Rockies celebrates 25 years Billings Gazette 18.12.2010. ==Lähteet== Luokka:Montana Luokka:Yhdysvaltain patsaat ja veistokset
Marijke Moser

Marijke Moser (s. 13. marraskuuta 1946) on sveitsiläinen uransa lopettanut yleisurheilija, joka kilpaili keskimatkojen juoksussa, kestävyysjuoksussa ja maastojuoksussa. Hän edusti seuratasolla berniläistä STB:tä. Moser osallistui olympialaisiin kerran, Münchenissä 1972. Hän oli tuolloin 1 500 metrillä alkueränsä kahdeksas ja karsiutui. Moser juoksi samana vuonna matkan ennätyksensä 4.18,9. Hän voitti yhteensä yksitoista maansa mestaruutta, joista hän nappasi viisi maastojuoksusta, kolme 1 500 metriltä, kaksi 5 000 metriltä ja yhden maratonilta. Myös Marijken aviomies Albrecht oli olympiatason yleisurheilija. == Lähteet == Luokka:Sveitsiläiset keskimatkojen juoksijat Luokka:Sveitsiläiset kestävyysjuoksijat Luokka:Sveitsiläiset maastojuoksijat Luokka:Vuonna 1946 syntyneet Luokka:Elävät henkilöt
Korean kansantasavalta

Korean kansantasavalta (lyh. PRK eli Peoples Republic of Korea) oli Korean niemimaata hallinnut valtio, joka oli olemassa 1945–1946. Sen seuraajavaltioita olivat Korean tasavalta ja Korean demokraattinen kansantasavalta. Edeltäviä olivat Choseon ja muut Korean dynastiat. Luokka:Aasian entiset valtiot Luokka:Korean historia
Ruusukekalkkikämmekkä

Ruusukekalkkikämmekkä (Anacamptis morio, syn. Orchis morio) on Euroopassa kasvava kalkkikämmeköiden sukuun luettava kämmekkäkasvilaji. == Ulkonäkö ja koko == Ruusukekalkkikämmekkä kasvaa 8–30 senttimetriä korkeaksi. Sen varsi on särmikäs ja ylhäältä violetinsävyinen. Sillä on 5–6 vihreää, täplätöntä varsilehteä. Ne ovat 3–6 cm pitkiä, ylimmät varsilehdet ovat lähes tuppimaisia. Ruusukekalkkikämmekän kukintona on lyhyt ja harsu tähkä, jossa on 4–14 kukkaa. Kukkien väri vaihtelee tummanpunaisesta vaalean purppuraan, harvoin valkoiseen. Kukan huuli on syvästi kolmiliuskainen. == Levinneisyys == Ruusukekalkkikämmekkää esiintyy suuressa osassa Eurooppaa sekä maanosan lähialueella Turkissa ja Marokossa. Sen pohjoisimmat kasvupaikat ovat Ruotsissa, Norjassa ja Virossa. Pohjoismaissa ruusukekalkkikämmekkä on harvinainen kuivilla niityillä kasvava kalkinsuosijakasvi. == Lähteet == == Aiheesta muualla == * Den virtuella floran: Göknycklar (Orchis morio) Luokka:Kalkkikämmekät
Mezeninhevonen

Mezeninhevonen (Mezenskaja) on pienikokoinen venäläinen hevosrotu, jota kasvatetaan Arkangelin ja Komin alueilla, Mezen- ja Pinega-jokien rantojen tasamailla. ==Ominaisuudet== Mezeninhevonen on melko matala: aikuisen oriin säkäkorkeus on keskimäärin 138 cm. Hevonen on myös vahvatekoinen: oriit painavat keskimäärin 375 kg, tammat 360 kg. Sen väritys on vaihteleva: rautias, kimo, ruunikko tai musta. Runko on pitkä, rinta laaja ja kaviot kovat. Mezeninhevonen on sopeutunut hyvin koviin pohjoiseen luontoon ja sen ilmastoon, se on helppohoitoinen ja pitkäkarvaisena sietää hyönteistenpistoja.. Myös ruokailun suhteen mezeninhevonen joustaa: sitä tiedetään ruokitun pakastetulla kalalla etenkin rannikolla ja samaa ruokaa käytetään edelleen, mikäli heinää ei ole saatavissa. ==Käyttö== Mezen on ennen kaikkea vetohevonen; se periytyy pohjoisesta metsähevosesta ja samaa sukua kuin esimerkiksi eestinhevonen ja žemaitukas. Sitä on pidetty yli 200 vuoden ajan parhaiten oloihin sopivana rotuna Venäjän pohjoisissa osissa, jossa on yhä paikoin paras ja ainoa keino päästä paikasta toiseen. Maataloustyön lisäksi mezeninhevoset ovat vetäneet erityisesti kalakuormia Akangelista Moskovan ja Pietarin seuduille. Mezeninhevosta käytetään maatöihin ja syksyn loskassa ja vetohevosena se on erityisen arvokas syvässä lumessa hyvän etenemiskykynsä ansioista. Viime aikoina rotua on käytetty myös urheilutarkoituksiin sekä luontomatkailuun. Myös mezeninhevosen omistajuus on muuttunut: kun hevosia oli neuvostoaikoina vain kolhooseilla, vuonna 2003 62 prosenttia Mezenin piirin hevosista kuului yksityishenkilöille. ==Esiintyminen== Mezeninhevonen on rotuna harvinainen, eikä sitä tavata nimikkoalueensa ulkopuolella. Tästä huolimatta se ei kuulu pohjoisten kotieläinten geenipankin (Nordisk Genbank Husdyr, NGH) luetteloon. Vuonna 2003 FAO:n kotieläinten monimuotoisuuden seurantaluettelo määritteli mezeninhevosen rotuna vaarantuneeksi ja sen kannan vahvuudeltaan alenevaksi. Vuonna 2005 mezeninhevosten määräksi ilmoitettiin 1 000 yksilöä, mutta näistä vain 64 oli lisääntymisikäisiä tammoja. Arkangelin tiede- ja tutkimuslaitos onkin ryhtynyt toimiin rodun suojelemiseksi vuonna 1993 ja se on perustanut tarkoitusta varten siittolan. Laitos järjestää nykyisin vuosittain kilpailuja sekä erityisesti pohjolan oloja koskevan jalostusseminaarin. ==Lähteet== * ===Viitteet=== Luokka:59.2 Nisäkkäät Luokka:Pienhevoset Luokka:Venäläiset hevosrodut
Valiant-luokka (sukellusvene)

Valiant-luokka oli Britannian kuninkaallisen laivaston kahden ydinsukellusveneen muodostama alusluokka. == Suunnittelu == Alusten aseistuksena oli kuusi keulaan asennettua 21 tuuman torpedoputkea, joilla voitiin laukaista Mk8- ja Tigerfish -torpedoita. Alusten päävoimanlähteenä oli painevesireaktori PWR1. == Alukset == Valiant-luokan sukellusveneetGardiner, Robert s. 530 Nimi Telakka Kölinlasku Vesille Valmis Kohtalo HMS Valiant Vickers Shipbuilding and Engineering, Barrow-in-Furness 21. tammikuuta 1962 3. joulukuuta 1963 18. heinäkuuta 1966 palveluksesta 12. elokuuta 1994 HMS Warspite Vickers 10. joulukuuta 1963 25. syyskuuta 1965 18. huhtikuuta 1967 palveluksesta 1991 ==Lähteet == * === Viitteet === *
Palokilinkämmekkä

Palokilinkämmekkä eli palokämmekkä (Neotinea ustulata, syn. Orchis ustulata) on Euroopassa kasvava kilinkämmeköiden Neotinea sukuun luettava kämmekkäkasvilaji. == Ulkonäkö ja koko == Palokilinkämmekkä kasvaa 10–20 senttimetriä korkeaksi, sen varsi on paksuhko ja ei-ontto. Lehdet kasvavat tyviruusukkeena. Ne ovat 3–7 cm pitkiä ja väriltään harmaanvihreitä. Palokilinkämmekän kukintona on lyhyt ja tiheä tähkä. Kukat ovat avautumattomina mustanpunaiset ja muuttuvat auenneina vaaleanpunaisen valkoisiksi. Kukan huuli on punapilkullisen valkoinen. Huuli on kolmiliuskainen ja sen keskiliuska kaksiosainen. == Levinneisyys == Palokilinkämmekkää esiintyy Keski- ja Etelä-Euroopassa paitsi aivan läntisessä Euroopassa ja edelleen itäisen Keski-Euroopan kautta Venäjälle ulottuvalla alueella. Sen pohjoisimmat kasvupaikat ovat Ruotsissa ja Virossa. == Lähteet == == Aiheesta muualla == * Suomen Lajitietokeskus: Palokilinkämmekkä – Neotinea ustulata * Den virtuella floran: Krutbrännare (Orchis ustulata) Luokka:Kämmekkäkasvit
Sätran metroasema

Sätran metroasema on metroasema Tukholman metron Punaisella linjalla Sätran kaupunginosassa. Sen etäisyys Slussenilta on 10,3 kilometriä. Asema avattiin 16. toukokuuta 1965, jolloin se oli järjestyksessään 63:s. Alun perin se toimi linjan pääteasemana, kunnes radan jatko-osuus Skärholmenin suuntaan avattiin 1. maaliskuuta 1967. Vuonna 2015 asemaa käytti arkisin 4 600 matkustajaa päivässä. ==Kuvia== Kuva:Sätra Centrum 2016d.jpg|Sätran keskuksen lippuhalli Kuva:Stockholm subway sätra 20060913 003.jpg|Aseman taidetta == Lähteet == ==Aiheesta muualla== Luokka:Tukholman metroasemat
Juan Torres Ruiz

Juan Torres Ruiz eli Cala (s. 26. marraskuuta 1989 Lebrija, Espanja) on espanjalainen jalkapalloilija. Hän edustaa espanjalaista Getafea ja on pelipaikaltaan keskuspuolustaja. == Seurajoukkueura == Cala siirtyi Sevillaan organisaatioon vuonna 2000 ja pelasi seuran juniorijoukkueissa vuoteen 2008 asti, kunnes hänet nostettiin reservijoukkueeseen. Ensiesiintymisensä seuran edustusjoukkueessa Cala teki 9. joulukuuta 2009 Mestarien liigan ottelussa skotlantilaista Rangersia vastaan. Hän pelasi ensimmäisen ottelunsa Primera Divisiónissa 7. helmikuuta 2010 Real Zaragozaa vastaan. Hieman tämän jälkeen Cala teki kolmessa perättäisessä ottelussa maalin, alkaen 10. huhtikuuta 2010 Málagaa vastaan. Kyseinen maaliputki oli Sevillan seurahistorian puolustajien ennätys.Sevilla claim derby honours ESPN. Viitattu 28.1.2012. Valladolid boost survival hopes ESPN. Viitattu 28.1.2012. Nine-man Gijon thrashed ESPN. Viitattu 28.1.2012. Kaudeksi 2010–2011 hänet lainattiin Segunda Divisiónissa pelanneeseen Cartagenaan.Cala se va cedido al Cartagena Sevilla FC. Viitattu 28.1.2012. 5\. heinäkuuta 2011 Cala siirtyi jälleen lainalle, tällä kertaa kreikkalaiseen AEK Ateenaan.Announcement AEK. Viitattu 28.1.2012. Tammikuussa 2012 hän palasi kuitenkin takaisin kasvattajaseuraansa. == Lähteet == == Aiheesta muualla == * Calan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Yōko Tanabe

Yōko Tanabe (; s. 28. tammikuuta 1966 Tokio) on japanilainen judoka ja olympiamitalisti. Tanabe voitti ensimmäisen arvokisamitalinsa vuonna 1987, kun hän sai MM-kilpailuista alle 72-kiloisten sarjasta pronssia. Hän osallistui Soulin olympialaisiin 1988, joissa judo oli näytöslajina ja oli alle 72-kiloisten sarjassa kolmas. Hän sai samasta sarjasta hopeaa Belgradin MM- kisoissa 1989 ja oli kyseisissä kisoissa myös avoimen sarjan pronssimitalisti. Aasian kisoissa 1990 Tanabe voitti alle 72-kiloisten sarjan ja sijoittui avoimessa sarjassa kolmanneksi. Tanabe voitti vuonna 1991 alle 72-kiloisten Aasian-mestaruuden ja MM-hopeaa. Hän sai hopeaa myös Barcelonan olympialaisista 1992 ja pronssia vuoden 1995 MM-kilpailuista. Tanabe voitti vielä Atlantan olympialaisissa 1996 hopeaa ennen kuin lopetti aktiiviuransa. == Lähteet == Luokka:Japanilaiset judokat Luokka:Japanilaiset olympiamitalistit Luokka:Vuonna 1966 syntyneet Luokka:Elävät henkilöt
Rahasalmen kanava

Rahasalmen kanava on 400 metrin pituinen avokanava Leppävirralla. Se sijaitsee Koirusveden ja Voipaanselän välissä. Kanava rakennettiin vuosina 1969-1972. ==Lähteet== Luokka:Suomen kanavat Luokka:Leppävirran reitti
Ricardo Rimini

Ricardo Rimini di Cave (28. tammikuuta 1908 Rooma - 1972) oli uruguaylainen miekkailija. Rimini osallistui olympialaisiin kerran, Helsingissä 1952. Hän oli tuolloin mukana floretin henkilökohtaisessa kilpailussa, jossa hän hävisi kaikki alkulohkon ottelunsa eikä päässyt jatkoon. Rimini voitti vuonna 1955 Pan-Amerikan kisoissa hopeaa säilän joukkuekilpailusta. == Lähteet == Luokka:Uruguaylaiset miekkailijat Luokka:Vuonna 1908 syntyneet Luokka:Vuonna 1972 kuolleet
Pekka Soini (täsmennyssivu)

Pekka Soini voi tarkoittaa seuraavia henkilöitä: * Pekka Soini (1941–2004), biologi * Pekka Soini (1957–2025), Sanoma Media Finlandin toimitusjohtaja * Pekka Soini (s. 1960), Tekesin aiempi pääjohtaja
Vuoden 2012 nuorten talviolympialaisten mitalitaulukko

Vuoden 2012 nuorten talviolympialaisten mitalitaulukko maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. 1 8 7 2 17 2 7 4 4 15 3 6 4 3 13 4 6 3 2 11 5 5 4 7 16 6 4 1 2 7 \- Itsenäiset olympiaedustajat 3 3 3 9 7 3 0 5 8 8 2 5 9 16 9 2 5 2 9 10 2 3 3 8 11 2 2 5 9 12 2 2 1 5 13 Suomi 2 2 0 4 13 2 2 0 4 15 2 1 6 9 16 1 4 2 7 17 1 1 1 3 18 1 1 0 2 19 1 0 0 1 19 1 0 0 1 21 0 2 0 2 21 0 2 0 2 23 0 1 2 3 24 0 1 0 1 24 0 1 0 1 24 0 1 0 1 24 0 1 0 1 28 0 0 2 2 29 0 0 1 1 29 0 0 1 1 http://www.altiusdirectory.com/Sports/winter-youth-olympics-medal-table.html Kisojen mitalitaulukko == Katso myös == * Nuorten talviolympialaiset 2012 == Lähteet == Mitalitaulukko
Ziaur Rahman

Ziaur (Zia) Rahman (, 19. tammikuuta 1936 Bagbari, Itä-Bengali – 30. toukokuuta 1981 Chittagong, Bangladesh) oli bangladeshilainen kenraali. Rahman oli eräs Bengalin sotilasvallankaappauksen johtajista vuonna 1975 ja Bangladeshin presidentti vuodesta 1978 kuolemaansa saakka. Hänet surmattiin vallankaappausyrityksen yhteydessä. ==Lähteet== == Aiheesta muualla == Luokka:Bangladeshin presidentit Luokka:Kenraalit Luokka:Diktaattorit Luokka:Bangladeshilaiset henkirikosten uhrit Luokka:Vuonna 1936 syntyneet Luokka:Vuonna 1981 kuolleet
Ruggero Raimondi

Ruggero Raimondi (3. lokakuuta 1941 Bologna, Italia) on italialainen oopperalaulaja ja bassobaritoni. Hän on esiintynyt huippuoopperoissa, kuten New Yorkin Metropolitanissa sekä oopperaelokuvissa kuten Don Giovanni (1979), Carmen (1984) ja Tosca (2011). ==Lähteet== Luokka:Italialaiset oopperalaulajat Luokka:Bassobaritonit Luokka:Vuonna 1941 syntyneet Luokka:Elävät henkilöt
Osmo Forssell

Osmo Gustav Forssell (26. joulukuuta 1933 Oulu) on Oulun yliopiston kansantaloustieteen professori (emeritus). ==Henkilötietoja== Forssell syntyi proviisori Hans Gustav Forssellin ja verotussihteeri Hilja Helvi Lassilan perheeseen. Ylioppilaaksi hän valmistui Oulun lyseosta vuonna 1954, valtiotieteiden kandidaatiksi Helsingin yliopistosta 1958, lisensiaatiksi 1962 ja tohtoriksi 1970. Hänen väitöskirjansa käsitteli panoskertoimien muutoksia Suomessa. Forssell opiskeli myös Harvardin yliopistossa Yhdysvalloissa 1963-1964. Forssell toimi Tilastollisen päätoimiston, josta 1971 tuli Tilastokeskus, apulaisaktuaarina ja tutkijana 1958-1968, osastonjohtajana ja apulaisosastopäällikkönä 1969-1973. Oulun yliopiston kansantaloustieteen professori hän oli 1973-1997 ja hän toimi taloustieteen laitoksen johtajana 1985-1993 ja humanististen tieteiden tiedekunnan dekaanina 1981-1984. Forssell oli vieraileva tutkijana Elinkeinoelämän Tutkimuslaitoksessa (ETLA) 1984–1985 ja Cambridgen yliopistossa 1986-1987, samoin kuin Itävallassa 1993-1994. Vuoden 1994 Eino H. Laurila -kansantulomitali myönnettiin Forssellille, jonka todettiin mitalin myöntöperusteissa olevan on panos-tuotosanalyysin näkyvin kehittäjä Suomessa, samoin kuin toimineen Kansantaloudellinen aikakauskirja -julkaisun päätoimittajana. Ensimmäisen mitalin sai sen nimen haltija, professori Eino H. Laurila. Järjestyksessä toinen mitali luovutettiin Mauno Koivistolle. Sotilasarvoltaan Forssell on vänrikki (1955). Hänen puolisonsa vuodesta 1956 on Irja Annikki Väänänen. ==Julkaisuja eri vuosikymmeniltä== * Tuotantotoimintojen väliset yhteydet Suomen talouselämässä: panos- tuotostutkimus vuodelta 1959, Tilastollisia Tiedonantoja 42, Tilastollinen Päätoimisto (1965) * Panoskertoimien muutokset Suomessa vuosina 1954-1965, Tilastollisia tiedonantoja 47, Tilastollinen päätoimisto (väitöskirja, Helsingin yliopisto) (1970) * Kauppa Suomessa 1860-1960. Suomen Pankin julkaisuja 10 (1979) * Panos-tuotosmallit, Elinkeinoelämän tutkimuslaitos, Sarja B 46 (1985) * Tuottavuuden kasvu parantaa hyvinvointiamme Kansantaloudellinen aikakauskirja, no. 1 (1997), ss. 3-4 * Elintarvike- ja metsäketju Suomen kansantaloudessa Kansantaloudellinen aikakauskirja, no. 2 (1998), ss. 133-147 * Vienti Suomen kansantaloudessa vuosina 1990–2007 Kansantaloudellinen aikakauskirja, no. 4 (2010), ss. 357-373 ==Lähteet== * Kansantaloudellinen aikakauskirja, 1/1995, s. 155 ===Viitteet=== Luokka:Suomalaiset taloustieteilijät Luokka:Oulun yliopiston professorit Luokka:Vuonna 1933 syntyneet Luokka:Elävät henkilöt Luokka:Suomalaiset professorit
Karin Söderström

Karin Johanna Söderström (s. 28. tammikuuta 1985 Lerum) on ruotsalainen kilpapurjehtija. Hän edustaa seuratasolla Göteborgin kuninkaallista pursiseuraa ja häntä valmentaa Peter Santen. Söderströmin ensimmäinen kansainvälinen kisa oli vuonna 1997. Hän on saanut MM-kilpailuissa parhaat sijoituksensa laser radial -luokassa, jossa hän oli seitsemäs vuonna 2006 ja kahdeksas vuonna 2008. Söderström oli samassa sarjassa neljästoista Pekingin olympialaisissa 2008. Hänen paras sijoituksensa luokan maailmanlistalla on viides tila, jonka hän saavutti vuonna 2005. == Lähteet == Luokka:Ruotsalaiset kilpapurjehtijat Luokka:Vuonna 1985 syntyneet Luokka:Elävät henkilöt
Grigori Ugrjumov

Grigori Ivanovitš Ugrjumov (; 11. toukokuuta (J: 30. huhtikuuta) 1764 Moskova – 28. maaliskuuta (J: 16. maaliskuuta) 1823 Pietari) oli venäläinen klassismin aikakauden taidemaalari. Grigori Ugrjumov opiskeli Pietarin taideakatemiassa vuosina 1770–1785 ja Roomassa vuosina 1785–1790. Hän maalasi etupäässä historiallisia sankariaiheita (muun muassa Aleksanteri Nevskin juhlallinen saapuminen Pihkovaan, Iivana Julman Kazanin valloitus ja Jan Usmarin voimainkoetus Venäläisen taiteen museossa). Ugrjumov tunnetaan myös muotokuvamaalarina. Hän toimi taideakatemian opettajana vuodesta 1791. Vuonna 1797 hänet valittiin taideakatemian akateemikoksi, vuonna 1800 professoriksi ja vuonna 1820 rehtoriksi. ==Lähteet== Luokka:Venäläiset taidemaalarit Luokka:Vuonna 1764 syntyneet Luokka:Vuonna 1823 kuolleet
Storch

Storch voi viitata muun muassa seuraaviin asioihin: Lentokone: * Fieseler Fi 156 Storch, saksalainen yhteyslentokone Ihmiset: * Karl Storch (1913–1992), saksalainen moukarinheittäjä * Larry Storch (1923–2022), yhdysvaltalainen näyttelijä ja koomikko
Kesä Balkanilla

Kesä Balkanilla on Pekka Haaviston vuonna 1999 julkaisema kirja, jossa hän kuvaa arviointityötä Kosovon sodan ympäristötuhoista. == Lähteet == == Aiheesta muualla == * STT-IA: Haavisto: Serbian eristäminen vaarallista. Verkkouutiset 30.11.1999. * Jani Saxell: Ympäristöstä tuli sodan pelinappula Balkanilla . Vihreä lanka 10.12.1999. Luokka:Suomalaiset politiikan tietokirjat Luokka:Vuoden 1999 kirjat Luokka:Kirjat ympäristönsuojelusta
Hatunnosto

Hatunnosto on Pekka Haaviston vuonna 2010 julkaisema omaelämäkerrallinen kirja. Teoksen julkaisi kristillinen kustantamo Kirjapaja. == Lähteet == == Aiheesta muualla == * STT: Vihreiden Haavisto harkitsee kirkkoon liittymistä, jos pääsee vihille. Helsingin Sanomat 26.10.2010. Luokka:Suomalaiset elämäkerrat ja muistelmat Luokka:Vuoden 2010 kirjat
Michael Karst

Michael Karst (s. 28. tammikuuta 1952 Mannheim) on saksalainen entinen yleisurheilija, joka kilpaili estejuoksussa. Hän edusti seuratasolla SV Saar 05 Saarbrückeniä ja Universitätssportclub Mainzia. Karst voitti 3 000 metrin esteissä hopeaa universiadeissa 1973. Hän sivusi seuraavana vuonna matkan Euroopan ennätystä 8.18,4, joka tosin rikottiin jo muutamia päiviä myöhemmin, ja juoksi vielä paremman ajan 8.18,0, jolla heltisi vain pronssia Rooman EM- kisoista. Karst voitti universiadeja vastaavista opiskelijoiden MM-kisoista hopeaa vuonna 1975 ja sijoittui matkallaan viidenneksi Montréalin olympialaisissa 1976 ajallaan 8.20,14. Hän voitti kultaa universiadeista vuonna 1977 sijoituttuaan saman vuoden sisäratojen EM-kisoissa 3 000 metrin tasaisella matkalla viidenneksi. Karst voitti 3 000 metrin esteissä Länsi- Saksan mestaruuden viidesti vuosina 1974-1979. Karstin ennätys matkalla on 8.14,05 vuodelta 1977, ja hän on sen turvin edelleen Saksan kaikkien aikojen tilaston kuudenneksi paras juoksija. == Lähteet == Luokka:Saksalaiset estejuoksijat Luokka:Saksalaiset kestävyysjuoksijat Luokka:Vuonna 1952 syntyneet Luokka:Elävät henkilöt
HMS Sovereign (S108)

HMS Sovereign (viirinumero S108) oli Britannian kuninkaallisen laivaston Swiftsure-luokan ydinsukellusvene. == Valmistus == Alus tilattiin 16. maaliskuuta 1969 Vickers Shipbuilding and Engineering Limitediltä (VSEL) Barrow-in-Furnessista, missä köli laskettiin 18. syyskuuta 1970. Se laskettiin vesille 17. helmikuuta 1973 ja valmistui 11. heinäkuuta 1974.Gardiner, Robert s. 531 == Palvelus == Alus poistettiin palveluksesta 12. syyskuuta 2006. == Lähteet == * === Viitteet === Luokka:Swiftsure-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
HMS Superb (S109)

HMS Superb (viirinumero S109) oli Britannian kuninkaallisen laivaston Swiftsure-luokan sukellusvene. == Valmistus == Alus tilattiin 20. toukokuuta 1970 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 16. maaliskuuta 1972. Se laskettiin vesille 30. marraskuuta 1974 ja valmistui 13. marraskuuta 1976.Gardiner, Robert s. 531 == Palvelus == Alus oli 1982 Falklandin sodan aikana huhujen mukaan Etelä-Atlantilla, mutta alus ei osallistunut sotatoimiin. Alus operoi 2001 Intian valtamerellä tukien Afganistanin miehitystä. Alus vaurioitui toukokuussa 2008 Punaisella merellä osuttuaan vedenalaiseen esteeseen. Alus ei saanut vuotoa, mutta se ei kyennyt sukeltamaan kaikuluotaimen vaurioiduttua. Aluksen palattua kotitukikohtaansa Devonportiin se poistettiin palveluksesta 26. syyskuuta 2008. == Lähteet == * === Viitteet === Luokka:Swiftsure-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Afrikan tähteä etsimässä

Afrikan tähteä etsimässä on Pekka Haaviston kirjoittama raportti, jonka on julkaissut vuonna 2010 Elinkeinoelämän valtuuskunta. Siihen on kerätty tietoa Afrikassa tapahtuvista taloudellisista ja yhteiskunnallisista muutoksista taustatiedoksi Suomelle ja suomalaiselle elinkeinoelämälle, jotta voitaisiin paremmin suunnitella suomalaisten toimijoiden roolia Afrikan tulevassa kehityksessä. Keskeisiä aihealueita ovat Kiinan kasvava rooli Afrikan taloudessa, raaka-aineet, infrastruktuuri ja väestörakenne. == Lähteet == == Aiheesta muualla == * Päivi Koskinen: Afrikan tähti on suomalaisilta hukassa. Yle uutiset 27.4.2010. * Anu-Elina Lehti: Pekka Haavisto haluaa tiivimpää poliittista yhteistyötä Afrikan kanssa. Vihreä lanka 27.4.2010. * Kymmenen syytä kiinnostua Afrikasta . Global.finland.fi 28.4.2010. Luokka:Kirjat taloustieteestä Luokka:Suomalaiset tietokirjat Luokka:Vuoden 2010 kirjat
Rosebudin taistelu

Rosebudin taistelu käytiin 17. kesäkuuta 1876 Rosebud-joen ylävirralla. Taistelussa Hullun Hevosen johtamat sioux- ja cheyenne-intiaanit löivät George Crookin johtamat Yhdysvaltain armeijan joukot. Tappiot olivat molemilla puolilla kevyitä, mutta yhdysvaltalaiset menettivät lähes kaikki ammuksensa ja joutuivat perääntymään samaa reittiä kuin olivat tulleet, eikä Crook koskaan ehtinyt everstiluutnantti Custerin joukkojen avuksi. ==Taustaa== Sota lakota- cheyenne- ja arapaho-intiaaneja vastaan oli käynnissä jo vuoden 1876 helmikuussa. Tuolloin prikaatinkenraali Crook johti kymmentä komppaniaa ratsuväkeä ja kaksi jälkaväkeä sotaretkelle Istuvaa Härkää ja tämän cheyenneliittolaisia, jotka kieltäytyivät lähtemästä Powder Riverin mailta, vaikka kaikki intiaanit olivat saaneet käskyn ilmoittautua intiaaniasiamiehille. Sotaretki loppui kuitenkin jo saman vuoden maaliskuussa ankaran ilmaston vuoksi. Suuremman kevätoperaation johdossa oli prikaatinkenraali Alfred H. Terry. Suunnitelmiin kuului, että Terryn joukot lähtisivät Fort Abraham Lincolnista Powder Riverin suuta kohti noin 900 miehen kanssa, ja Crook taas Fort Fettermanista yhtä suuren joukon kanssa. Crookin ja Terryn oli tarkoitus ajaa intiaanit kohti Big Hornin laaksoja, kun eversti Gibbon 400 miehen kanssa menisi Yellowstonen pohjoispuolelle. Suunnitelman tarkoituksena oli, että näiden kolmen kolonnan liikkeet saisivat suuren osan vihamielisistä intiaaneista palaamaan intiaaniasiamiesten luokse. Koska kenraali Terry oli kokematon intiaanisodissa, mukaan lähti myös everstiluutnantti George Armstrong Custer. Lockie s. 134. Yhdysvaltalaisilla oli käytössään myös suuret määrät crow- ja arikara-tiedustelijoita. ==Taistelu== Crook, mukanaan noin tuhat sotilasta sekä kuusikymmentä intiaanitiedustelijaa, oli leiriytynyt Rosebud-joen ylävirralle. Myös Hullun Hevosen joukot olivat leiriytyneet noin seitsemäntoista mailin päähän pohjoiseen. 17. kesäkuuta 1876 Hullun Hevosen johtamat joukot hyökkäsivät varoituksetta Crookin joukkojen kimppuun. Yhdysvaltalaiset joutuivat pahasti hyökkäyksen yllättämiksi (Crook oli pelaamassa korttia ja sotilaat söivät aamiaista kun intiaanit hyökkäsivät) ja menettivät taistelussa lähes kaikki ammuksensa. Kuusi tuntia kestäneen taistelun jälkeen Crookin joukkojen oli vetäydyttävä samaa reittiä kuin olivat tulleet, ja he palasivat leiriinsä Goose Creekin, missä Crook joutui pysymään vielä seitsemän viikkoa odottaen täydennyksiä. Osapuolten tappioissa on eroja eri lähteiden välillä, mutta ne olivat molemmin puolin kevyitä. Crook itse raportoi menettäneensä 32 miestä kuolleina ja 21 haavoittuneina, mutta joissain lähteissä on puhuttu myös 57 Henriksson s.124. tai jopa sadasta kaatuneesta. Kaatuneiden intiaanien määräksi Crook ilmoitti 13. ==Katso myös== * Hullu Hevonen * Little Bighornin taistelu ==Lähteet ja viitteet== * Luokka:Intiaanisodat Luokka:1876 Luokka:Yhdysvaltain taistelut
HMS Sceptre (S104)

HMS Sceptre (viirinumero S104) oli Britannian kuninkaallisen laivaston Swiftsure-luokan sukellusvene. == Valmistus == Alus tilattiin 1. marraskuuta 1971 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 19. helmikuuta 1974. Se laskettiin vesille 20. marraskuuta 1976 kumminaan Lady Audrey White ja valmistui 14. helmikuuta 1978.Gardiner, Robert s. 531 == Palvelus == Alus kolaroi 1980-luvun alussa Neuvostoliiton laivaston sukellusveneen kanssa, jolloin aluksen reaktori sammui turvajärjestelmän käynnistyttyä. Aluksen päällikön määräyksestä reaktorin turvajärjestelmät ohitettiin, minkä jälkeen se palasi kotisatamaan. Alus oli 1987 huollettavana, jolloin reaktoriin asennettiin uusi ydin. Maaliskuussa 1990 aluksen tapahtui jäähdytysaineen vuoto satamassa ja 20. lokakuuta 1991 syttyi tulipalo Faslanessa. Alus lähetettiin maaliskuussa 2010 Falklandin saarille vahvistamaan alueella olevaa varuskuntaa alueella tehtyjen öljylöytöjen aiheutettua kiistaa alueen omistuksesta. Alus palasi toukokuussa Devonportiin, jossa se poistettiin palveluksesta 10. joulukuuta 2010. == Lähteet == * === Viitteet === Luokka:Swiftsure-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Neidonvaipat

Neidonvaipat (Epipactis) on kasvisuku kämmekkäkasvien heimossa. Siihen kuuluu 22 lajia, joista Pohjoismaissa kasvaa kuusi ja Suomessa kolme.Den virtuella floran: Knipprötter (Epipactis) == Neidonvaippalajeja == * tummaneidonvaippa (Epipactis atrorubens) * lehtoneidonvaippa (Epipactis helleborine) * viherneidonvaippa (Epipactis leptochila) * suoneidonvaippa (Epipactis palustris) * kaljuneidonvaippa (Epipactis phyllanthes) * purppuraneidonvaippa (Epipactis purpurata) * isoneidonvaippa (Epipactis gigantea) == Tuntomerkkejä == Pohjoismaiden neidonvaippalajit ovat moniin pohjoisiin kämmeköihin verrattuna melko korkeaksi kasvavia, kooltaan 15–80 senttimetriä. Niillä on suipot tai soikeat varsilehdet, jotka ovat kierteisessä lehtiasennossa. Neidonvaippojen kukintona toispuoleinen terttu. Kukissa on lyhyt kierteinen perä, suora sikiäin ja kaksiosainen huuli. == Lähteet == == Aiheesta muualla == * Finto: Kassu – Kasvien suomenkieliset nimet: Neidonvaipat (Epipactis) * Suomen Lajitietokeskus: Neidonvaipat – Epipactis * ITIS: Epipactis * United States Department of Agriculture (USDA): Epipactis * Flora of China: Epipactis *
Kryptodepressio

Kryptodepressio on järvialtaan osa, joka sijaitsee merenpinnan tason alapuolella. Jos järven pinta on merenpintaa alempana (kuten Kaspianmeressä ja Kuolleessameressä), järvi on kokonaan kryptodepressiota. Merenpinnan tason alapuolella sijaitsevaa maa-aluetta kutsutaan puolestaan syvängöksi eli depressioksi. Yli kilometrin kryptodepressioita on Baikaljärvessä (pinnankorkeus 455,5 m, syvyys 1 642 m, kryptodepressio 1 186,5 m) ja Kaspianmeressä (pinnankorkeus −28 m, syvyys 1 029 m, kryptodepressio 1 057 m). Suomessa kryptodepressioita on muun muassa Artjärven Pyhäjärvessä (syvin kohta 28 metriä merenpintaa alempana) Kryptodepressio laskettu Järviwikin tiedoista., Lohjanjärvessä (23 m) Kryptodepressio laskettu Järviwikin tiedoista., Päijänteessä (17 m) Kryptodepressio laskettu Järviwikin tiedoista. ja Saimaassa (10 m) Kryptodepressio laskettu Järviwikin tiedoista.. Lohjanjärven kryptodepressio on tilavuudeltaan Suomen suurin (85 miljoonaa kuutiometriä). ==Lähteet== Luokka:Järvet
Kirkiruohot

Kirkiruohot (Gymnadenia) on suku kämmekkäkasvien heimossa. Suvussa on noin kymmenen lajia, joista Pohjoismaissa tavataan neljä.Den virtuella floran: Brudsporrar (Gymnadenia) == Kirkiruoholajeja == * punakirkiruoho eli kirkiruoho (Gymnadenia conopsea) ** ahokirkiruoho (G. conopsea subsp. conopsea, aiemmin var. conopsea) ** lettokirkiruoho (G. conopsea subsp. alpina, aiemmin var. lapponica) ** kalkkikirkiruoho (G. conopsea var. densiflora) * ruskokirkiruoho (Gymnadenia nigra) * tuoksukirkiruoho (Gymnadenia odoratissima) * maariankirkiruoho (Gymnadenia runei) == Kirkiruohot Suomessa == Suomessa kasvaa vain yksi laji, punakirkiruoho, josta voidaan erottaa kaksi levinneisyydeltään poikkeavaa alalajia. Punakirkiruoho on harvinaistunut huomattavasti erityisesti Etelä-Suomessa ja se on myös rauhoitettu entisen Oulun läänin eteläpuolella.Kasviatlas 2010: Punakirkiruohon (Gymnadenia conopsea) levinneisyys Suomessa. == Lähteet == == Aiheesta muualla == * Suomen Lajitietokeskus: Kirkiruohot – Gymnadenia * Integrated Taxonomic Information System (ITIS): Gymnadenia * United States Department of Agriculture (USDA): Gymnadenia * Flora of China: Gymnadenia *
Magyar Gárda

Magyar Gárda () oli nationalistinen poliittinen järjestö, joka oli kytkeytynyt äärioikeistolaiseen Jobbik-puolueeseen. Se perustettiin 2007 ja kiellettiin 2009. Magyar Gárdan perustamisseremonia pidettiin Budan linnan edustalla 2007, jolloin järjestön valan vannoi 56 jäsentä. Jobbik-puolueen johtaja ja järjestön perustajiin kuulunut Gábor Vona puhui tilaisuudessa. Järjestön jäsenet pukeutuvat tummiin housuihin ja liiviin sekä valkoiseen paitaan. Lisäksi heillä on lippalakki, jossa on Unkarin keskiaikainen symboli, Árpádin raidat. Unkarin pääministeri Ferenc Gyurcsány tuomitsi järjestön ja kutsui sitä ”Unkarin häpeäksi”. Magyar Gárda toimi erityisesti Unkarin romanivähemmistöjä vastaan.Backes & Moreau, s. 130. Marraskuussa 2007 järjestö ilmoitti suojelevansa mitä tahansa kylää romanien tekemiltä rikoksilta. Esimerkiksi Kiskunlacházassa kaduilla noin 80 kaartilaista partioi syyskuussa 2009, kun romani oli hyökännyt 14-vuotiaan tytön kimppuun.Backes & Moreau, s. 288. Kaartilaiset tekivät myös maaseutukylissä hyökkäyksiä romanien kimppuun, ja vuosina 2008 ja 2009 niissä kuoli kuusi romania. Magyar Gárdasta tuli pian merkittävä poliittinen voima, ja sen toimia kannatti ajoittain yhdeksän prosenttia unkarilaisista. Vaikka se kiellettiin 2009, sen toiminta on jatkunut yhä. Etnisten mielipiteiden lisäksi Magyar Gárda on tuonut esille Suur-Unkarin aatetta. Maassa haaveillaan edelleen Trianonin rauhansopimukseen päättyneen suurvalta-aseman palauttamisesta. Magyar Gárdan toiminta herätti siksi huolta myös naapurimaissa, kuten Slovakiassa ja Romaniassa. Unkarin vetoomustuomioistuin määräsi heinäkuussa 2009 järjestön hajotettavaksi, koska sen marssit aiheuttivat etnistä väkivaltaa ja häiritsivät julkista rauhaa.Backes & Moreau, s. 277. Budapestilainen tuomioistuin kielsi järjestön seuraavassa kuussa. Järjestö oli suunnitellut pitävänsä syyskuussa uusien jäsenten valatilaisuuden Sankarien aukiolla mutta kiellettynä järjestönä ei saanut siihen lupaa. Magyar Gárda siirsi tilaisuuden yksityisessä omistuksessa olevalle alueelle Szentendreen, mutta poliisi hajotti tilaisuuden, jossa oli satoja järjestön kannattajia. == Lähteet == * === Viitteet === == Aiheesta muualla == *Järjestön kotisivut Luokka:Unkarin politiikka Luokka:Äärioikeisto Luokka:Nationalistiset järjestöt Luokka:Puolisotilaalliset järjestöt
Kari Rauhanen

Kari Rauhanen (s. 19. helmikuuta 1962 Tampere) on suomalainen jääkiekkovalmentaja, joka on valmentanut myös Ruotsissa, Sveitsissä, Itävallassa, Romaniassa, Italiassa, Saksassa, Puolassa ja Tanskassa. Rauhanen on suorittanut Suomen urheiluopistossa Ammattivalmentajatutkinnon. ==Valmennusura== Rauhanen aloitti valmennusuransa Tampereen Tapparan junioreissa 1990-luvulla. Sen jälkeen hän on toiminut Ikurin Vireen valmentajana sekä valmennuspäällikkönä. Vuonna 2002 hän muutti Turkuun ja toimi TuTo Hockeyn A-nuorten päävalmentajana sekä sen Mestis-joukkueen apuvalmentajana kaksi kautta. Mestiksessä pelaavan Joensuun Jokipoikien päävalmentaja hän oli kahden kauden ajan, minkä jälkeen hän siirtyi Ruotsiin Allsvenskaniin IFK Arbogan päävalmentajaksi kaudelle 2006–2007. Kaudella 2007–2008 Rauhanen korvasi Jari Helteen Mestiksen Titaanien päävalmentajana. Seuraavat kaksi kautta hän toimi Sveitsin liigan EHC Baselin päävalmentajana. Allsvenskanin Tingsryds AIF:n päävalmentajaksi 2010–2011 hän siirtyi kesken kauden. Kaudelle 2011–2012 päävalmentajuus/valmennuspäällikkyys italialaisen SV Kalternin junioriorganisaatiossa, jossa hän jatkoi joulutauolle ja siirtyi tammikuussa 2013 Itävallan liigan EHC Lustenaun päävalmentajaksi Gary Priorin tilalle. Kaudelle 2013–2014 Rauhanen sai kutsun MOL-liigan ASC Corona Brașovin päävalmentajaksi. Rauhanen valittiin kaudella 2013–2014 MOL-liigan vuoden valmentajaksi sekä voitti myös maan mestaruuden Brasoville. Marraskuussa 2014 Rauhanen otti vastaan päävalmentajan tehtävän Saksan DEL 2 -sarjassa pelaavan ESV Kaufbeurenin peräsimessä. Kaudelle 2015–2016 Rauhanen siirtyi Puolan pääsarjassa pelaavan STS Sanokin päävalmentajaksi. Kaudelle 2017–2018 Rauhanen on solminut sopimuksen tanskalaisen pääsarjajoukkue IK Odensen kanssa. ==Lähteet== ==Aiheesta muualla== * Kari Rauhanen Eliteprospects-sivustolla Luokka:Elävät henkilöt Luokka:Suomalaiset jääkiekkovalmentajat Luokka:Vuonna 1962 syntyneet
Gaelilaiset urheilulajit

Gaelilaiset urheilulajit ovat neljä Irlannissa harjoitettavaa perinteistä urheilulajia. Lajiliittona toimii Gaelic Athletic Association. Lajit ovatOur Games GAA * Gaelilainen jalkapallo * Hurling ja naisten versio Camogie - sählyä tai maahockeytä muistuttavia pelejä * Gaelilainen käsipallo * Rounders (pesäpalloa muistuttava mailapeli) == Lähteet == == Aiheesta muualla == Luokka:Irlannin urheilu
Korvake

Korvakkeet ovat kasvin lehden kannan litteitä, yleensä lehtimäisiä laajentumia. Ne ovat joko parillisia tai yhteenkasvaneita. Korvakkeiden muoto vaihtelee kasvisukujen ja -lajien mukaan; esimerkiksi kosteikkotattarilla (Persicaria) on kalvomainen, tupeksi muodostunut korvake ja korvakenätkelmällä (Lathyrus aphaca) korvakkeet ovat oikeiden lehtien sijasta kuin lehdet. == Katso myös == * kielekekorvake == Lähteet == == Aiheesta muualla == Luokka:Kasviorganologia
David Strassman

David Strassman (s. 6. syyskuuta 1957) on yhdysvaltalainen vatsastapuhuja ja stand up -koomikko. == Aiheesta muualla == * Luokka:Yhdysvaltalaiset vatsastapuhujat Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Elene Gedevanišvili

Elene Gedevanišvili (, s. 7. tammikuuta 1990 Tbilisi, Georgian SNT, Neuvostoliitto) on georgialainen taitoluistelija. Naisten yksinluistelussa kilpaileva Gedevanišvili voitti EM-pronssia Tallinnassa 2010 ja Sheffieldissä 2012. Hän on ensimmäinen georgialainen ISU:n arvokilpailuissa mitaleille yltänyt taitoluistelija.ISU European Figure Skating Championships 2010 Torinon talviolympialaisissa 2006 Gedevanišvili sijoittui kymmenenneksi ja Vancouverissa 2010 14:nneksi. == Lähteet == * Elene Gedevanishvili Biography and Olympic Results Olympics at Sports-Reference.com * Profiili ISU:n sivustolla === Viitteet === == Aiheesta muualla == * Virallinen kotisivu Luokka:Georgialaiset taitoluistelijat Luokka:Vuonna 1990 syntyneet Luokka:Elävät henkilöt